La Kancerkliniko 


“Politika Kultura Skandalema Ajnista 
Okto- Novem- Decem- broj 2011 n“140 


Kadre de la necesaj ŝparoj tutmondaj : 


unu plia proceso Sparita ! 






ISSN 0398-5822 

hmmm ? 









Ni almenaŭ 
povas montri bildojn 
pri nia ekzekutito... 

“Enpli kaj pii. 
aIMoOma kastelo 


De pugo al pugo 


Abelardo Moro 





La lasta numero de LKK siajn fidelajn 
legantojn regalis per ĝuindaj bildoj kaj rimoj 
belpugaj. Ĉu la pugo gravas en la nuna konjunkturo 
politika, ekonomia, socia? Jes, ĝi nepre meritas 
konsideron. Ĉiutage ja ĵurnaloj paperaj kaj ekranaj 
nin alarmas per malkovro de nova truo buĝeta, kies 
ŝtopo ne nun fariĝos la ĉefa zorgo de niaj politikaj 
iluminitoj. Ankaŭ la pugo havas konatan truon, 
ellasan ĉe ĉiuj, enlasan ĉe kelkaj, ĉe kiuj cetere la 
ŝtopo fariĝas sporto nomata bugro, sed nun ni ĉiuj, 
la kutime sportaj kaj la ceteraj, sentas nin bugrataj, 
dolore kaj ripete, de tiom da perfidaj vergoj 
politikistaj... 


Preskaŭ samtempe la nebigota parto de la 
okcidenta gazetaro disventolis komikan telefonan 
komenton de Berlusconi pri la germana kancelier- 
ino, kiun laŭdire la itala satiruso senhezite kaj 
faksperte etikedis culona inchiavabile. Forta 
esprimo, kiu en nia esperanta idiomo laŭvorte 
signifas “nefikebla pufpugulino”. Nu, ŝajne ne ĉiuj 
ĵurnaloj ĝuste aŭ fidele tradukis, ĉu prude, ĉu pro 
nesufiĉa scio pri itala skatologio, ĉu eĉ, ho ve, pro 
alilingva nekapablo redoni la tutan aromon (aĥ!) aŭ 
saporon (oj!) de la citita italaĵo... 


En esperanto tia redono eblas... principe... kaj 
teorie. Tamen ĉu tute kaj plene? Laŭ mi, ne. Kial? 
Ordinare oni uzas la vorton pugo por traduki A ars, 
G Arsch, F Kt cul, I H culo, P. cu, Rm cur, sed 
evidente ĉi nacilingvaj vortoj impresas pli ŝoke ol la 
esperanta, kvankam diversgrade laŭ la koncerna 
lingvo. Nia pugo ja naskiĝis el kaloĉaja la cerbo kaj 
pompe premieris en soneto, kvankam erotika. Ĝi do 
ekvidis la sunlumon en ora lulilo, inter pluma knaro 
kaj inkuja trempo. La supozataj ekvivalentoj 
nacilingvaj, male, enmondiĝis en slumoj kaj sur 
stinkaj stratoj. Ilin sputis la vinodoraj buŝoj de 
trampoj... 


Ĝuste tial, por traduki la faman Dopoŝtrn 
koAAimuyoc, ni uzas la poezie odoran esprimon 
belpuga Afrodito, dum nacilingve oni neniel 
kuraĝas redoni tiun koAMroyoc per vortoj el la 
supra listo, kiuj ja impresas fie, aŭ almenaŭ fiete. 
Anstataŭe, oni helpas sin per ĉi-okaza neologismo 


helena (A callipygian, F callipyge, 1 callipigia, H 
calipigia, P calipigia) aŭ interne kunmeta (G 
prachthintrige). Ni do premisu, ke pugo estas ŝika 
vorto origine literatura, kiu dume ĝeneraliĝis kaj 
fariĝis ankaŭ komunuza, sed neniel fia, neniel 
ofenda. Eble tion sentis Mattos, kiam li, en tre 
leginda erotika poemaro (La libro de adoro), 
decidis lanĉi la neologismojn arŝo (“pugo”) kaj 


fudo (“pugtruo”)... 


El la ĉi-supre menciita truo (ne la buĝeta!), kiun 
sporte ŝtopas ĉiam pli paradema parto de la viraro 
ĉi-planeda, de temp” al tempo, pro kialoj fiziologie 
insidaj, elŝuŝas vento foje brua, foje silenta, sed 
preskaŭ ĉiam naz-ofenda, kiun Schwartz kun 
siaspeca spico titolis “Interna Gaseto”. Nu, ĝuste 
por nomi tian.. fenomenon, mankas en nia 
esprimiva superlingvo vorto fia kaj ŝoka, ĉar nia 
furzo (la vorto, ne ĝia manifestiĝo fizika!) sentime 
uzeblas en ajna kongresejo aŭ eĉ en salono, se en 
salonoj sonus nia idiomo. En kelkaj vortaroj ja sidas 
la ĉarma dusilabo puo, kiu ankaŭ ŝprucis el kaloĉaja 
la pensujo kaj debutis poeme (aŭ ĉu “pueme”?), sed 
bedaŭrinde ĝin ne uzas la verda mondo, nek la 
pleba, nek la senjora, tial ĝi kvazaŭ ne ekzistas. Se 
ĝi vere vivus kaj viglus, ĝi estus taŭga ekvivalento 
por tiom da sukaj kaj sonoraj ĉi-kampaj vortoj 
nacilingvaj, se ne paroli pri pedo, kiu sidis en la 
fruaj vortaroj de Presa Esperantista Societo sed 
dume falis en hermetikan ublieton, bedaŭrinde... 


Jen vi havas! Ĝuste tion bezonas nia idiomo. 
Freŝaj vortoj ĝin regule banu kaj sterku, almenaŭ ĉi- 
terene. Al nia ja utila sed neniel = piĉo 
senhezite aldoniĝu la Piĉaj kundo, ĉiĉo, buĥto kaj la 
Mattosa ŝoŝo, al nia iom trivita putino aliĝu ankaŭ 
la Piĉaj huro kaj ramero, kaj tiel ade plu. Sene, ni 
ĉesu blablai pri lingvo riĉa kaj esprimiva, kaj 
precipe, ni ne plu trompu nin kaj la gaĝojn!” 


“gaĝo (el la hungara "gadzso") "ne-romao", "ne-cigano" 
kaj, metafore, "ne-esperantisto". Ne konfuzu kun la 
homonimaj "gaĝo" (el la germana "Gage") "salajro" 
kaj "gaĝo" (el la franca "gage") "garantiaĵo" 


